Elsässer Kurier

Dr **Elsässer Kurier** isch e katholischi Dageszitung gsii, wu ihre Verbreitungsschwärpunkt im Oberelsass gha hat.

## Vorgschicht

Noch dr Iigliiderung vu Elsass-Lothringe 1871 in s Ditsch Rich häns katholischi Zitunge bsunders in dr 70er un 80er Johr schwär gha. D *Union* un s *St. Odilienblatt* hän sich numme kurz kenne halte un sin 1884 unterdruckt wore; dr *Volksfreund* het - drotz Verfolgunge un Grichtsstrofe - ellei iberläbt un ab 1885 vum *Elässer*, dr erschte katholische Dageszitung, Verstärkung bikumme. 1892 isch s *Mülhauser Volksblatt* un s *Journal de Colmar* entstande, anne 1897 schliäßlig dr *Elsässer Kurrier*.

Ähnlig schwär wiä d katholisch hets d sozialischtisch Prässi gha.

## Gschicht
Anne 1894 isch d *Colmarer Zeitung* grindet un im Alsatia-Verlag verlegt wore. Wu diä anne 1897 verbotte wore isch, isch si mit em *Elsässer Kurier* ersetzt wore, wu glichfalls z Colmer bi dr Alsatia as Dageszitung rüskumme isch. Dr Schefredakteer isch vu 1899 bis 1932 dr Abbé Haegy gsii.

Do drin, ass es verschiidini katholischi Zittige gä het, het sich e Meinungspluralismus widergspiäglet. D katholisch Prässi, wu im Widerspruch zu dr staatliche Autorität entstande isch, het bsunders im Erschte Wältgriäg nomol straki Iischränkunge, Zensur un zitwiiligi Verbot erläbt.

Noch em Griäg isch d ditschsprochig katholisch Prässi s grescht Hindernis zun ere schnälle Aglichung vum Elsass an dr Räscht vu Frankrich wore. Franzesischsprochigi Zitunge im Elsass sin eso in s Hinterdräffe grote, ass si nimmi iberläbensfähig gsii sin. So het dr *Nouveau Rhin Français* un dr *Courrier de Strasbourg* anne 1923 miäße zuemache. Des het dr Alsatia-Verlag welle uffange mit em *Nouvelliste*, aber aü dä het miäße 1930 ufgä.

Dr *Elsässer Kurier* (Oberelsass), *Der Elsässer* (Unterelsass) un d *Lothringer Volkszeitung* hän d Elsässisch Volkspartei verdrätte. Si sin im Kampf gstande gege dr Versuech vum franzesische Staat, dr Laizismus durzsetze, s Schuelwäse unter Kontroll z bikumme un d ditsch Volkssproch (ditschi Standardsproch un elsässische Dialäkt) z verdränge. Dr *Elsässer Kurier* isch obe dra gstande bi sällere Kampangne, wu drzue gfiährt het, ass dr Komplott-Brozäss zun ere Blamasch fi r franzsesisch Regiärung wore isch.

Anne 1926 isch dr Joseph Rossé Redakteer bim *Elsässer Kurier* wore, anne 1932, noch em Dot vum Abbé Haegy, politische Leiter (Chefredakteer).

Zitewiis het dr *Elsässer Kurier* dr "radikal-heimaträchtlig" Fligel in dr Elsässische Volksbartei verdrätte, dr *Elsässer* drgege dr "gmäßigt-heimaträchtlig" Fligel. Beidi sin gege dr Nationalsozialismus iigstellt gsii, dr Elsässer Kurier het am Afang (1933) aber meh abgwartet un isch wenniger radikal gsii wiä dr *Elsässer*. 

No dr ditsche Bsetzung vum Elsass im Summer 1940 sin d Dageszitunge im Gaupresseamt unterstellt wore un hän ihre Unabhängigkeit verlore. Am 9. Septämber anne 1940 isch dr *Elsässer Kurier* un fimpf anderi Zittige üs em Alsatia-Verlag vu dr nationalsozialischtische Phoenix-Prässi z Berlin ibernumme wore. D Nazi hän diä Zitung unter em Namme *Kolmarer Kurier* witergfiährt un in dr Alsatia-Druckerei drucke lo.

## Literatür
**Das Zeitungswesen*, in: Joseph Rossé (Rüsgäber): *Das Elsass von 1870 - 1932*, Band III., Colmar 1936, S. 208ff

## Fueßnote